b'\n_START_ARTICLE_\nL\xc3\xa6gevikar\n_START_PARAGRAPH_\nEn l\xc3\xa6gevikar er et alternativ til en fastansat l\xc3\xa6ge, hvis en sundhedsinstitution i perioder har behov for erstatning ved sygdom eller vakancer. L\xc3\xa6gevikarer kan ogs\xc3\xa5 benyttes ved behov for nye eller supplerende kompetencer i organisationen under spidsbelastning, s\xc3\xa5som et periodevis \xc3\xb8get pres p\xc3\xa5 ventelisterne._NEWLINE_L\xc3\xa6gevikarer tilbydes ofte h\xc3\xb8jere l\xc3\xb8n end fastansatte l\xc3\xa6ger, hvilket indeb\xc3\xa6rer \xc3\xb8get personaleomkostninger for sundhedsinstitutionerne og dermed regionerne/kommunerne. I mods\xc3\xa6tning hertil skal dog ses, at sundhedsinstitutionerne ikke samtidig betaler for en l\xc3\xa6gevikars pensionsordning, forsikringer eller efteruddannelse. I tilgift hertil giver l\xc3\xa6gevikarer ofte st\xc3\xb8rre fleksibilitet n\xc3\xa5r institutionens behov for l\xc3\xa6gehj\xc3\xa6lp er st\xc3\xb8rst, ligesom det er hurtigere, nemmere og billigere for sundhedsinstitutionerne at opsige samarbejdet med en l\xc3\xa6gevikar end det er tilf\xc3\xa6ldet med en fastansat l\xc3\xa6ge._NEWLINE_En l\xc3\xa6gevikar er ansat via et vikarbureau som ofte har en rammeaftale med en region og herunder en given sundhedsinstitution. L\xc3\xa6gevikaren bliver hermed udstationeret af bureauet til den p\xc3\xa5g\xc3\xa6ldende sundhedsinstitution i en pr\xc3\xa6defineret periode.'